*Tämä artikkeli käsittelee jääkiekkoilijaa, pyöräilijästä kertoo Sam Bennett (pyöräilijä)*

**Samuel Bennett-McDowell** (s. 20. kesäkuuta 1996 East Gwillimbury, Ontario, Kanada) on kanadalainen jääkiekkoilija, joka pelaa NHL-joukkue Florida Panthersin organisaatiossa. Calgary Flames varasi Bennettin koko varaustilaisuuden neljäntenä pelaajana kesällä 2014. Hän on pelipaikaltaan keskushyökkääjä, mutta Bennett osaa pelata myös laidassa.

Ura
---

### Seuraura

Bennett aloitti jääkiekkoilun York—Simcoen alueella Ontariossa. Hän pelasi juniorina sittemmin mm. Toronto Marlborosissa, jossa Bennett voitti kaudella 2011–2012 OHL Cupin hopeaa. Kingston Frontenacs varasi hänet yhdeksäntenä pelaajana OHL:n varaustilaisuudessa 2012. Bennett teki saman vuoden toukokuussa sopimuksen joukkueen kanssa. Hän teki tulokaskaudellaan 2012–2013 siellä 60 runkosarjaottelussa tehot 18+22=40 sekä neljässä playoff-ottelussa kolme syöttöpistettä. Bennett valittiin kauden päätteeksi OHL:n tulokkaiden toiseen tähdistökentälliseen.

Kaudella 2013–2014 Bennett voitti Frontenacsin sisäisen piste-, maali- ja syöttöpörssin tehoilla 36+55=91. Hän voitti myös joukkueen sisäisen jäähypörssin 118 minuutillaan. Bennett jakoi OHL:n pistepörssin yhdeksännen sijan Sault Ste. Marie Greyhoundsin Sergei Toltšinskin kanssa. Hän oli Frontenacsin paras pistemies ja maalintekijä myös kevään 2014 pudotuspeleissä tehoilla 5+4=9. Bennett valittiin kauden päätteeksi OHL:n kolmanteen tähdistökentälliseen. Hän pelasi kauden aikana myös CHL Top Prospects Gamessa ja edusti OHL All-Stars -joukkuetta Subway Super Seriesissa.

Calgary Flames varasi Bennettiin koko NHL:n varaustilaisuuden neljäntenä pelaajana kesällä 2014. Hän keräsi tästä huolimatta ennen varaustilaisuutta pidetyllä testileirillä myös kyseenalaista mainetta saatuaan leuanvetotestistä tulokseksi nollan. Bennett teki saman kesän heinäkuussa kolmivuotisen tulokassopimuksen Flamesin kanssa. Leikkaushoitoa vaatinut olkapäävamma pilasi kuitenkin suurimman osan hänen kaudestaan 2014–2015, jonka Bennett pääsi aloittamaan vasta helmikuussa 2015 Frontenacsin vahvuudessa. Hän teki joukkueeseen tehokkaan paluun, kun Bennett teki runkosarjassa 11 otteluun 24 tehopistettä.

OHL-kauden jälkeen, huhtikuussa 2015 Bennett nostettiin Calgary Flamesin NHL-joukkueen vahvuuteen. Hän teki NHL-debyyttinsä runkosarjan 2014–2015 päätöskierroksella, 12. huhtikuuta 2015 vieraissa Winnipeg Jetsia vastaan. Bennett sai ottelussa jääaikaa 16 minuuttia ja hän syötti myös Flamesin 5–1-tappioon päättyneessä ottelussa Michael Ferlandin tekemän joukkueen ainoan maalin heti ensimmäisessä NHL-vaihdossaan, kun ottelua oli pelattu vain 33 sekuntia. Bennett otti loppukevääksi paikan joukkueen vakiokokoonpanosta ja teki 11 playoff-ottelussa tehot 3+1=4. Hänen NHL-uransa avausmaali syntyi kolmannessa neljännesvälieräottelussa 19. huhtikuuta 2015 Vancouver Canucksin Eddie Läckin taakse. Bennettin osuma jäi Flamesin 4–2-voittoon päättyneen ottelun ratkaisumaaliksi ja hänet valittiin ottelun kolmostähdeksi.

Kaudella 2015–2016, 13. tammikuuta 2016 Florida Panthersia vastaan hän teki NHL-uransa ensimmäisen kypärätempun tehtyään neljä maalia. Bennettin kolme ensimmäistä osumaa syntyi ottelun 17 ensimmäisellä peliminuutilla. Hänen ensimmäinen osumansa jäi Flamesin 6–0-voittoon päättyneen ottelun ratkaisumaaliksi. Bennett valittiin ottelun ykköstähdeksi. Hänestä tuli NHL:n kaikkien aikojen kolmanneksi nuorin neljä maalia yhdessä ottelussa tehnyt pelaaja sekä Flamesin seurahistorian nuorin hattutempun tehnyt pelaaja.

Huhtikuussa 2021 Flames kauppasi Bennettin Florida Panthersiin vaihdossa toisen kierroksen varausvuooroon ja Emil Heinemaniin.

Heinäkuussa 2021 Bennett teki Panthersin kanssa neljän vuoden mittaisen jatkosopimuksen, jonka cap hit on 4,4 miljoonaa dollaria.

### Maajoukkueura

Bennett pelasi alle 18-vuotiaiden MM-kilpailuissa vuonna 2013, jolloin hän voitti maailmanmestaruuden. Bennett pelasi myös Ivan Hlinkan muistoturnauksessa vuonna 2013, jolloin Bennett toimi Kanadan varakapteenina ja voitti kultaa. Hän edusti samana vuonna myös Canada Ontarion joukkuetta World U-17 Hockey Challengessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | Kingston Frontenacs | OHL | 60 | 18 | 22 | 40 | 87 | 4 | 0 | 3 | 3 | 2 | U18 | 7 | 3 | 4 | 7 | 4 |
| 2013–2014 | Kingston Frontenacs | OHL | 57 | 36 | 55 | 91 | 118 | 7 | 5 | 4 | 9 | 18 |
| 2014–2015 | Kingston Frontenacs | OHL | 11 | 11 | 13 | 24 | 14 | 4 | 0 | 3 | 3 | 4 |
|  | Calgary Flames | NHL | 1 | 0 | 1 | 1 | 0 | 11 | 3 | 1 | 4 | 8 |
| 2015–2016 | Calgary Flames | NHL | 77 | 18 | 18 | 36 | 37 | – | – | – | – | – |
| 2016–2017 | Calgary Flames | NHL | 81 | 13 | 13 | 26 | 75 | 4 | 2 | 0 | 2 | 4 |
| 2017–2018 | Calgary Flames | NHL | 82 | 11 | 15 | 26 | 59 | – | – | – | – | – |
| 2018–2019 | Calgary Flames | NHL | 71 | 13 | 14 | 27 | 93 | 5 | 1 | 4 | 5 | 16 |
| 2019–2020 | Calgary Flames | NHL | 52 | 8 | 4 | 12 | 36 | 10 | 5 | 3 | 8 | 10 |
| 2020–2021 | Calgary Flames | NHL | 38 | 4 | 8 | 12 | 19 | – | – | – | – | – |
|  | Florida Panthers | NHL | 10 | 6 | 9 | 15 | 33 | 5 | 1 | 4 | 5 | 8 |
| 2021–2022 | Florida Panthers | NHL | 71 | 28 | 21 | 49 | 74 | 10 | 1 | 2 | 3 | 12 |
| 2022–2023 | Florida Panthers | NHL | 63 | 16 | 24 | 40 | 54 | 20 | 5 | 10 | 15 | 60 |
| 9 kautta | yhteensä | NHL | 546 | 117 | 127 | 244 | 480 | 65 | 18 | 24 | 42 | 118 |

Lähteet
-------

* Sam Bennett The Internet Hockey Databasessa (englanniksi)
* Sam Bennett *Elite Prospects*. Everysport Media Group AB.  (englanniksi)

### Viitteet

1. ↑  Players *NHL.com*.  2014. NHL. Viitattu 28.6.2014. (englanniksi)
2. 1 2 3 4  Sam Bennett *Elite Prospects*. Everysport Media Group AB.  (englanniksi)
3. ↑  Frontenacs Sign Top Four Picks  28.5.2012. Kingston Frontenacs. Viitattu 9.10.2014. (englanniksi)
4. ↑  Sam Bennett The Internet Hockey Databasessa (englanniksi)
5. ↑  Päätalo, Vilja: Loistoa leuoittakin – Sam Bennett  27.6.2014. Jatkoaika.com. Viitattu 9.10.2014.
6. ↑  Flames sign Sam Bennett  25.7.2012. CALGARY, AB:  Calgary Flames. Viitattu 9.10.2014. (englanniksi)
7. ↑  Flames tulokassopimukseen ykkösvarauksensa kanssa  27.7.2014. Jatkoaika.com. Viitattu 9.10.2014.
8. ↑  Harrison, Doug: Sam Bennett sent back to junior hockey by Flames  21.2.2015. CBC/Radio Canada. Viitattu 13.6.2015. (englanniksi)
9. ↑  Flames recall Sam Bennett from Kingston  3.4.2015. CALGARY, AB:  Calgary Flames. Viitattu 13.6.2015. (englanniksi)
10. ↑  Boxscore – NHL.com *NHL.com*.  12.4.2015. National Hockey League. Viitattu 13.6.2015. (englanniksi)
11. ↑  Boxscore – NHL.com *NHL.com*.  19.4.2015. National Hockey League. Viitattu 13.6.2015. (englanniksi)
12. ↑  Boxscore – NHL.com *NHL.com*.  13.1.2016. National Hockey League. Viitattu 16.1.2016. (englanniksi)
13. ↑  Harrison, Doug: Sam Bennett youngest Flame with 4-goal game  13.1.2016. CBC. Viitattu 16.1.2016. (englanniksi)
14. ↑
15. ↑